MTC ยัน! โครงการ “รีไฟแนนซ์” ไม่กระทบ ลั่นพอร์ตสินเชื่อปีนี้โต “นิวไฮ” แตะ 30%
MTC ยัน! โครงการ “รีไฟแนนซ์” ไม่กระทบ ลั่นพอร์ตสินเชื่อปีนี้โต “นิวไฮ” แตะ 30%
MTC ยัน! โครงการ “รีไฟแนนซ์” ไม่กระทบ ลั่นพอร์ตสินเชื่อปีนี้โต “นิวไฮ” แตะ 30%
12 ธ.ค. 2562

นายชูชาติ เพ็ชรอำไพ ประธานกรรมการบริหาร บริษัท เมืองไทย แคปปิตอล จำกัด (มหาชน) หรือ MTC เปิดเผยว่า จากกรณีที่ทางธนาคารแห่งประเทศไทยมีแผนเปิดโครงการรีไฟแนนซ์ เพื่อช่วยเหลือลูกหนี้ดีของบัตรเครดิต และบัตรกดเงินสด ด้วยการกำหนดอัตราดอกเบี้ยเพียงระดับ 7-12% จากอัตราดอกเบี้ยปกติที่ระดับ 18-28% สำหรับลูกหนี้ที่เข้าโครงการฯ
ทั้งนี้จากโครงการดังกล่าว บริษัทฯ ไม่ได้รับผลกระทบแต่อย่างใด เนื่องจากไม่มีผลิตภัณฑ์สินเชื่อประเภทบัตรเครดิต และบัตรกดเงินสด ดังนั้น การดำเนินธุรกิจของบริษัทฯ ยังเติบโตได้ตามแผนที่วางไว้ทุกประการ
“ในช่วงโค้งสุดท้ายปีนี้ บริษัทฯ ยังมั่นใจในผลการดำเนินงาน ซึ่งน่าจะเป็นไปตามทิศทางที่ได้สื่อสารไว้กับนักลงทุน โดยพอร์ตสินเชื่อประมาณการว่าจะเติบโต จากงวดเดียวกันปีก่อนในอัตรา 25-30% และการเติบโตของพอร์ตสินเชื่อยังคงเติบโตต่อเนื่อง และคาดว่าจะทำนิวไฮอีกครั้ง ขณะที่บริษัทฯยังสามารถควบคุมอัตราส่วนหนี้เสียของพอร์ตสินเชื่อให้อยู่ในอัตราที่ต่ำกว่าค่าเฉลี่ยของตลาด ซึ่งคาดการณ์ว่าจะไม่เกิน 1.5% แม้ว่าภาวะเศรษฐกิจของประเทศทั่วไปอยู่ในสภาวะถดถอย” นายชูชาติ กล่าว
โดยตั้งแต่ต้นปี 2562 ที่ผ่านมา บริษัทได้รับรางวัลที่สำคัญจากสมาคมส่งเสริมสถาบันกรรมการไทย (IOD) และตลาดหลักทรัพย์แห่งประเทศไทย ได้แก่ รางวัล Board of the Year Award 2018, รางวัล Outstanding Company Performance Awards, รางวัล Outstanding CEO Awards และรางวัล Thailand  Sustainability Investment (THSI) จากรางวัลดังกล่าวข้างต้นทำให้ได้รับความเชื่อถือจากนักลงทุนมากขึ้น
ส่งผลให้นักลงทุนมีความสนใจและต้องการให้บริษัทไปนำเสนอข้อมูลการดำเนินธุรกิจของบริษัททั้งในประเทศ และต่างประเทศอย่างคึกคัก   ซึ่งในไตรมาส 1/63 บริษัทมีแผนจะเดินทางไปพบนักลงทุนต่างประเทศ เพื่อให้ข้อมูลการดำเนินธุรกิจของบริษัทฯ โดยจะเดินทางไปที่ประเทศสิงคโปร์ ระหว่างวันที่ 9 – 10 มกราคม 2563 ร่วมกับบริษัทหลักทรัพย์ เครดิตสวิส (ประเทศไทย) จำกัด ซึ่งคาดว่าจะมีนักลงทุนเข้าร่วมรับฟังข้อมูลไม่ต่ำกว่า 25 กองทุน
นอกจากนี้ยังมีแผนเดินทางไปที่ประเทศสหรัฐอเมริกา ในเมืองนิวยอร์ค-บอสตัน  ระหว่างวันที่  15-16 มกราคม 2563  ร่วมกับ บริษัทหลักทรัพย์ เคที ซีมิโก้ จำกัด (มหาชน) และคาดว่าจะมีนักลงทุนเข้าร่วมรับฟังไม่ต่ำ 20 กองทุน